
R E F E R A T

                privind  atribuirea în folosinţă gratuită a Sălii "Constantin Jude" (Olimpia) către

   Fundaţia „Mereu Aproape”, în scopul  desfăşurării preselecţiei participanţilor pentru 
                                                         emisiunea “X Factor”
            Prin adresa nr. SC 2011-08415/21.04.2011, înregistrată la Primăria Municipiului Timişoara, Fundaţia “Mereu Aproape” cu sediul în Bucureşti, sector 1, bl. Ficusului, nr.44A solicită atribuirea Sălii “Constantin Jude” (Olimpia) Timişoara, în perioada 27-30.05.2011          fără plata taxei de închiriere, în vederea desfăşurării preselecţiei participanţilor la emisiunea “X Factor” .
             “X Factor” este o campanie de lansare şi descoperire de noi talente în domeniul muzicii, din rândul românilor şi deci , şi dintre locuitorii Timişoarei.
          „X Factor” va lua startul cu un casting la nivel naţional, unde aspiranţii la o carieră muzicală vor face tot posibilul să demonstreze că merită să meargă mai departe. Urmează apoi o nouă etapă, în care membrii juriului sunt desemnaţi pentru a pregăti semifinaliştii, iar alegerea câştigătorului se va face în urma unei succesiuni de reprezentaţii live, în timpul cărora telespectatorii vor avea posibilitatea să îşi voteze concurenţii preferaţi. 

            Fundaţia “MEREU APROAPE” urmăreşte:

- atragerea de fonduri de la organizaţiile guvernamentale şi/sau nonguvernamentale, precum şi de la alte persoane fizice sau juridice din ţară şi din străinătate pentru finanţarea de programe sau proiecte care să susţină programele de luptă împotriva sărăciei adresate persoanelor din mediile defavorizate, a persoanelor cu dizabilităţi;

- organizarea de activităţi destinate identificării, încurajării si promovării persoanelor tinere;

- acordarea de burse pentru tineri

- organizarea de programe sau emisiuni în vederea sprijinirii financiare a tinerilor, persoanelor defavorizate şi a sinistraţilor, a persoanelor dezavantajate fizic, a copiilor şi a persoanelor în vârsta, din prisma scopului propus;

   - editarea de publicaţii şi alte asemenea materiale care să servească scopului propus;
   - înfiinţarea, în cadrul sau cu sprijinul Fundaţiei, a unor centre de resurse care să servească scopului propus;
   - organizarea de activităţi destinate identificării, încurajării şi promovării persoanelor cu potenţial creativ-inventiv;
   - afilierea la organizaţii internaţionale de profil;
   - dezvoltarea relaţiilor cu organizaţii similare din ţară şi străinătate;
   - sprijinirea dezvoltării societăţii civile.
    .   Consiliul Local Timişoara va figura pe materialele de promovare al evenimentului şi pe genericul emisiunilor TV, în calitate de partener . 
                             Având în vedere cele de mai sus, propunem atribuirea Sălii “Constantin Jude” (Olimpia)

                     Timişoara în perioada 27-30.05.2011 către Fundaţia „ Mereu Aproape ”, fără plata taxei de 
                     închiriere, în vederea desfăşurării preselecţiei participanţilor la emisiunea “X Factor”.

